Noile condiții în care se va desfășura Evaluarea Națională. Precizările ministrului Educației.
Elevii din clasele a VIII-a au emoții. Se apropie Evaluarea Națională, iar condițiile pentru examen au fost schimbate din cauza pandemiei.
Examenul se va ține în centre mai mici, ca să fie redusă aglomerația."Am asigurat 15 minute suplimentare pentru completarea datelor suplimentare. Am soluționat o problemă mai veche a acestui examen de Evaluare Națională. Pe figurile geometrice, elevii pot face construcții fără să fie considerate semne particulare. De asemenea, la limba română, pot sublinia pe textele date. Nu se consideră semne", a precizat ministrul Educației Sorin Cîmpeanu.Ștefan Hortolomei este elev în clasa a VIII-a în Constanța și spune că e mai relaxat după ce a aflat de schimbările de la Evaluarea Națională. Pierdea mult timp să transfere rezolvarea exercițiilor de pe ciornă pe foaia de examen, atunci când exersa."Eu spre exemplu, am luat testele de antrenament ca și cum aș fi fost într-o sală de examen, m-am cronometrat, mi-am luat ciorna și de fiecare dată mi-am făcut desenele de la diverse exerciții pe ciornă, pentru că am crezut că se va considera semn și mă bucur să aud acest lucru", a povestit Ștefan.Când are loc Evaluarea NaționalăÎnscrierea la Evaluarea Națională: 07 – 11 iunie 2021Limba și literatura română: 22 iunie 2021 – proba scrisăMatematică: 24 iunie – proba scrisăLimba și literatura maternă: 25 iunie 2021 – proba scrisă.